Nafarroako Parlamentuko Mahaiak, 2021eko abenduaren 13an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea osasungintzako arreta ez-presentzialaren arloko osasungintza-politikari buruz Cristina Ibarrola Guillén andreak aurkezturiko interpelazioa.

**2.** Interpelazio hori Osoko Bilkuran izapidetzea.

**3.** Nafarroako Parlamentuko Aldizkari Ofizialean argitara dadin agintzea.

Iruñean, 2021eko abenduaren 13an

Lehendakaria: Unai Hualde Iglesias

INTERPELAZIOAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikita dagoen Cristina Ibarrola Guillén andreak, Legebiltzarreko Erregelamenduan ezarrita dagoenaren babesean, osasungintzako arreta ez-presentzialaren arloko osasungintza-politikari buruzko honako interpelazio hau aurkezten dio Gobernuari, Osoko Bilkuran eztabaidatzeko.

Nafarroako Gobernuko Osasun Departamentuak pandemian zehar ezarri duen arreta ez-presentzialeko eredua arbuiatu egin dute profesional eta herritar gehienek. Pandemiaren urte eta erdi hau eta gero, oso handia izaten jarraitzen du osasungintzako arreta ez-presentzialen portzentajeak. Jakin nahi dugu ea Nafarroako Gobernuak zer neurri abiarazi nahi dituen osasungintzako arreta ez-presentziala dela-eta.

Iruñean, 2021eko azaroaren 30ean

Foru parlamentaria: Cristina Ibarrola Guillén